Hertuginde Malou Lendis I

### Børn

Terverus Strax I, Minea Strax, Idaia Strax, Alexandra Strax, Tildrax Strax, Filias Strax

## Personlig Information

### Hjemland

Eire, Norsey og Sorsey øerne, Strax, De Sydlige Øer

Malou var en lettere flyvsk kvinde, der havde sine øjne på mange forskellige projektor. Hendes mest definerende karaktertræk var dog hendes loyalitet, både overfor hendes forpligtelser som hertuginde men også for hendes mor og søksende i Lendis familien. Hun valgte aldrig selv at ændre sit navn, da hun ville huskes som en Lendis, men hun såede de første frø til eventyrenes klan. For hun var bestemt en eventyrer, hvis projekt var Norsey og Sorsey. Hun var ikke så klassisk en ‘stærk’ ledere, men på mange måder inspirerende. De fleste, der havde fået æren af at have en samtale med hende, kunne ikke gå derfra uden en ny sans af eventyrlyst.

### Historie

Malou var født før imperiets tid og var blot barn, da imperiets styre blev etableret i hele Amos. Som Malou voksede op på Lendisborg blev det tydeligt, at Lendis-slægten ville få brug for alle deres familiemedlemmer til at holde et greb over de forskellige dele af imperiet. Selvom Malou bestemt hellere ville drage på eventyr og se det nye samlede land aftalte hun med Sarie, at Malous bedste rolle ville være som hertuginde over Norsey og Sorsey øerne, hvor samarbejdet med imperiet ikke var så stabilt. Malou tog opgaven på sig sammen med sine børn med ønsket om, at hendes ældstesøn Terverus ville kunne få glæden af eventyret, når familien havde et stabilt grundlag på Norsey og Sorsey.

Hun indførte kort efter i familien, at for at blive hendes arving eller overhovedet at kunne modtage familiens navn, skulle man blive myndig ved at drage på eventyr, som et måde at opfordre sine børn til at leve det liv, som hun ikke kunne leve. Dette havde stor effekt, og har siddet fast i familien som en standard procedure siden da.

At Strax fik tildelt øerne var dog ikke en populær beslutning hos de lokale adelige, der havde styret øerne i fyrsternes tid, hvor Hus Orsey, som havde været det ledende af husene var mest utilfreds. Der var dog intet at gøre, og de måtte enten acceptere omstændighederne eller lide under Lendis imperiet.

Malou bosatte familien i Strax' hovedstad, som på daværende tidspunkt var en relativt sørgelig by. Malou havde dog et æstetisk øje, og havde mange store planer for, hvordan byen kunne blive smuk nok til at huse en Lendis-slægt. Hun havde altid haft en forkærlighed for Cela, da hun følte et helt specielt bånd til hendes følelser. Derfor fik hun i samarbejde med magisteriet for moral og Lendis bygget Cela Tempelet i byen, som blev grandiøst og smukt. Det tog dem 20 år at bygge templet, men Malou var rigeligt tilfreds med resultatet.

Hun havde mange af denne slags projekter på øen, og trods indtjeningen på told, fiskning og den dyrkede jord gjorde, at hun havde en vis mængde penge, opdagede hun pludseligt, at økonomien ikke kunne holde til hendes livsstil. Det var derfor en lettelse, da hende søn Terverus opdagede de sydelige øer, som de straks opkaldte Strax-øerne, for her kunne de let importere nye vare og dyrke ny jord. Desuden fandt de også nogle lokalbefolkninger, som de kunne handle med. Og i mange år kunne de bytte vare, der for Strax ingen værdi havde, til vare øboerne besad, som Strax kunne sælge med profit hos de andre huse. Dette kunne både finansiere opbyggelsen af Ebora, Tervera og delvis Laora.

I slutningen af hendes levetid stiftede hun ‘Celas Kårde’ for at sørge for, at familiens forhold til Cela forblev stærkt. Nogle af hendes børn havde nemlig ikke vist sammen interesse for guden, og i respons til det, samlede hun nogle af sine tætteste religiøse følgere for at stifte ridderordenen.